ນັກໂທດການເມືອງມຽນມາ ພາກັນອົດອາຫານປະທ້ວງ
ພວກນັກໂທດການເມືອງ ທີ່ຄຸກ Insein ໃກ້ໆນະຄອນຢ່າງກຸ້ງ ເລີ່ມພາກັນອົດອາຫານ ເພື່ອເປັນການປະທ້ວງ ມາແຕ່ອາທິດແລ້ວ
ບັນດາກຸ່ມປົກປ້ອງສິດທິມະນຸດກ່າວວ່າມີພວກນັກໂທດການເມືອງ 30 ປາຍຄົນທີ່ຖືກຄຸມຂັງ ຢູ່ຄຸກ Insein ຊື່ສຽງບໍ່ດີຂອງມຽນມານັ້ນ ໄດ້ເລີ່ມພາກັນອົດອາຫານໃນສັບປະດາແລ້ວເພື່ອ ປະທ້ວງຕໍ່ການທີ່ບໍ່ມີອາຫານການກິນພຽງພໍ ແລະຮຽກຮ້ອງຂໍສິດທິພື້ນຖານ ສຳລັບພວກນັກ ໂທດ ນາຍ Ron Corben ຜູ້ສື່ຂ່າວ VOA ລາຍງານ ມາຈາກບາງກອກວ່າ ກຸ່ມເຄື່ອນໄຫວເພື່ອພວກນັກໂທດໃນມຽນມາກຸ່ມນຶ່ງເວົ້າວ່າ ພວກທີ່ອົດອາຫານບາງຄົນ ໄດ້ຖືກນຳໄປ ຂັງດ່ຽວ ບັນດາກຸ່ມປົກປ້ອງສິດທິມະນຸດກ່າວວ່າມີພວກນັກໂທດ ການເມືອງຢ່າງນ້ອຍ 33 ຄົນທີ່ຄຸກ Insein ໃກ້ໆນະ ຄອນຢ່າງກຸ້ງເລີ່ມພາກັນອົດອາຫານໃນສັບປະດາແລ້ວ ເວລາພວກນັກໂທດແມ່ຍິງຈຸນຶ່ງພາກັນປະທ້ວງ ຕໍ່ການ ໃຫ້ອະໄພຍະໂທດຂອງລັດຖບານ ທີ່ຫຼຸດຜ່ອນໂທດໃຫ້ ແກ່ພວກນັກໂທດໂດຍທົ່ວໄປລົງນຶ່ງປີນັ້ນ ສະມາຄົມໃຫ້ຄວາມຊ່ອຍເຫຼືອພວກນັກໂທດການເມືອງ ມຽນມາຊຶ່ງເປັນກຸ່ມປົກປ້ອງສິດທິມະນຸດທີ່ມີສຳນັກງານ ຢູ່ປະເທດໄທກ່າວວ່າ ຄຳຮຽກຮ້ອງຂອງພວກນັກໂທດ ທີ່ພາກັນອົດອາຫານປະທ້ວງນັ້ນແມ່ນມີຮວມທັງໃຫ້ປັບ ປຸງອາຫານ ປັບປຸງເຄື່ອງນຸ່ງຫົ່ມໃຫ້ດີຂຶ້ນ ຢຸດເຊົາການ ແຍກນັກໂທດ ຈາກພວກນັກໂທດອື່ນໆແລະໃຫ້ສິດແກ ່ຄອບຄົວໄປຢ້ຽມຢາມພວກເຂົາເຈົ້າໄດ້ ກຸ່ມເຄື່ອນໄຫວເພື່ອພວກນັກໂທດຈຸນີ້ເວົ້າວ່າ ນັບແຕ່ນັ້ນ ມາເຈົ້າໜ້າທີ່ໄດ້ທຳການປາບປາມພວກນັກໂທດທີ່ພາກັນປະທ້ວງໂດຍໄດ້ແຍກພວກນັກ ໂທດທີ່ຍັງບໍ່ທັນຮູ້ຈຳນວນຄັກແນ່ໄປຂັງດ່ຽວຢູ່ໃນຫ້ອງນ້ອຍໆທໍ່ກັນກັບຄອກໝາ ທ່ານ Bo Kyi ເປັນເລຂາທິການຮ່ວມ ຂອງສະມາຄົມຊ່ອຍເຫຼືອພວກນັກໂທດການເມືອງ ມຽນມາທີ່ມີສຳນັກງານຢູ່ປະເທດໄທກ່າວກ່ຽວກັບເລື່ອງນີ້ວ່າ: ທ່ານ Bo Kyi ເວົ້າວ່າ ທ່ານ Bo Kyi ກ່າວວ່າ ເຈົ້າໜ້າທີ່ຫວັງວ່າ ຈະເຮັດໃຫ້ການປະທ້ວງອ່ອນແອລົງໂດຍທັບ ມ້າງກຸ່ມນັກໂທດທີ່ທຳການປະທ້ວງ ແລະສົ່ງ ພວກເຂົາເຈົ້າໄປຂັງຢູ່ຄຸກແຫ່ງອື່ນໆ ແລະວ່າ ຄອບຄົວຂອງພວກນັກໂທດແມ່ນມີຄວາມວິຕົກ ກັງວົນເປັນທີ່ສຸດ ກ່ຽວກັບສະວັດດີພາບຂອງ ພວກນັກໂທດ ທ່ານ Bo Kyi ເວົ້າວ່າ ການຜ່ອນຜັນໂທດໃຫ້ແກ່ພວກນັກໂທດຂອງລັດຖະບານຊຸດໃໝ່ໃນປະເທດມຽນມາຊຶ່ງຮູ້ກັນ ໃນອີກຊື່ນຶ່ງພະມ້ານັ້ນແມ່ນໄດ້ຫຼຸດໂທດຈຳຄຸກລົງເປັນເວລານຶ່ງປີແຕ່ໄດ້ຖືກຕຳໜິຕິຕຽນຢ່າງ ກວ້າງຂວາງໂດຍບັນດາກຸ່ມປົກປ້ອງສິດທິມະນຸດວ່າມັນບໍ່ພຽງພໍ ບັນດາກຸ່ມປົກປ້ອງສິດທິມະນຸດເວົ້າວ່າ ລັດຖະບານມຽນມາ ໄດ້ປ່ອຍພວກນັກໂທດຈຳນວນ 14 ພັນ 600 ຄົນທີ່ໂທດຈຳຄຸກຂອງພວກເຂົາເຈົ້າຍັງເຫຼືອຢູ່ນຶ່ງປີຫຼືນ້ອຍກວ່ານັ້ນ ແຕ່ຈາກ ຈຳນວນດັ່ງກ່າວນີ້ ມີແຕ່ພຽງ 55 ຄົນທໍ່ນັ້ນ ທີ່ເຊື່ອກັນວ່າ ເປັນພວກນັກໂທດການເມືອງ ແລະເປັນທີ່ເຊື່ອກັນວ່າຍັງມີພວກນັກໂທດການເມືອງຫຼາຍກວ່າ 2,000 ຄົນທີ່ຍັງຖືກຄຸມຂັງ ຢູ່ໃນປະເທດມຽນມາ ພວກນັກໂທດການເມືອງເຫຼົ່ານີ້ ແມ່ນຮວມທັງພະສົງຂອງສາສະໜາ ພຸດຫຼາຍກວ່າ 200 ອົງແລະສະມາຊິກຂອງພັກຝ່າຍຄ້ານສັນນິບາດແຫ່ງຊາດເພື່ຶອປະຊາທິ ປະໄຕອີກ 300 ຄົນ ນາງ Debbie Stothard ໂຄສົກ ຂອງແນວໂຮມກຸ່ມປົກປ້ອງສິດທິມະນຸດທ້ອງຖິ່ນທີ່ມີຊື່ ວ່າຕາໜ່າງທາງເລືອກອາຊ່ຽນກ່າວວ່າການອົດອາຫານປະທ້ວງດັ່ງກ່າວນີ້ສະແດງໃຫ້ເຫັນ ວ່າສະພາບການນັບຖືສິດທິມະນຸດໃນມຽນມາແມ່ນບໍ່ໄດ້ດີຂຶ້ນເລີຍເຖິງແມ່ນໄດ້ມີການປ່ອຍ ຜູ້ນຳພັກຝ່າຍຄ້ານ ທ່ານນາງອອງຊານຊູຈີ ແລະການຈັດຕັ້ງລັດຖະບານພົນລະເຮືອນຊຸດ ໃໝ່ຢູ່ໃນມຽນມາກໍຕາມ ທ່ານນາງ Stothard ເວົ້າວ່າ ສ່ວນຖະແຫຼງການສະບັບນຶ່ງ ຂອງກຸ່ມປົກລະດົມເພື່ອມຽນມາ ທີ່ມີສຳນັກງານຢູ່ສະຫະລັດ ໄດ້ກ່າວເຖິງສະພາບຂອງຄຸກຕ່າງໆໃນມຽນມາວ່າເປັນ “ນະລົກທັງເປັນ” ກຸ່ມດັ່ງກ່າວຍັງ ກ່າວຫາເຈົ້າໜ້າທີ່ມຽນມາວ່າສ້າງເງື່ອນໄຂຂຶ້ນເພື່ອຈະໄດ້ລົງໂທດພວກນັກໂທດການເມືອງ ເພີ່ມຕື່ມ ແລະຮຽກຮ້ອງໃຫ້ອົງການສະຫະປະຊາຊາດແລະປະຊາຄົມນາໆຊາດ ທວງໃຫ້ ລັດຖະບານຊຸດໃໝ່ຂອງປະທານາທິບໍດີ Thein Sein ປ່ອຍພວກນັກໂທດການເມືອງທັງ ໝົດເພື່ອເປັນບາດກ້າວນຶ່ງໃນການສ້າງຄວາມປອງດອງຊາດຢູ່ໃນມຽນມາ